*Модел међуопштинског споразума о уступању*

*обављања послова енергетског менаџера*

На основу члана 20. став 1. тачка 11, а у вези са члановима 88, 88а, 88г и 88д Закона о локалној самоуправи („Службени гласник РС“, бр. 129/2007, 83/14 – други закон, 101/16 – други закон и 47/18), члана 13, члана 16. став 1. тачка 4, а у вези члана 19. Закона о ефикасном коришћењу енергије („Службени гласник РС“, бр. 25/13), члана \_\_\_ Статута општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_\_“, бр. \_\_\_/\_\_\_), члана \_\_\_ Статута општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_\_“, бр. \_\_\_/\_\_\_)општина \_\_\_\_\_\_\_\_\_\_\_\_ и општина \_\_\_\_\_\_\_\_\_\_\_\_ , дана \_\_\_.\_\_\_.2019. године, закључују

С П О Р А З У М

О УСТУПАЊУ ОБАВЉАЊА ПОСЛОВА ЕНЕРГЕТСКОГ МЕНАЏЕРА

Предмет споразума

Члан 1.

Имајући у виду обавезу успостављања система енергетског менаџмента на локалном нивоу и ефикаснијег и рационалнијег обављања послова, потписнице овог споразума сагласне су да, у складу са законом и статутима општина, да општина[[1]](#footnote-1) \_\_\_\_\_\_\_\_\_\_\_\_ уступа општини \_\_\_\_\_\_\_\_\_\_\_\_ обављање послова енергетског менаџера на својој територији.

Овим споразумом уређују се нарочито: врста, обим и начин обављања послова, начин финансирања, управљање и надзор над радом, приступање споразуму других јединица локалне самоуправе, поступак иступања односно одустајања од споразума, као и друга питања од значаја за обављање уступљених послова енергетског менаџера, у складу са законом.

Сви појмови у овом споразуму употребљени у граматичком мушком роду подразумевају мушки и женски природни род.

Уступање обављања послова енергетског менаџера

Члан 2.

Уступљене послове из овог споразума обавља општина **\_\_\_\_\_\_\_\_\_\_\_\_** у име и за рачун општине **\_\_\_\_\_\_\_\_\_\_\_\_** која их финансира и која је пред грађанима и другим субјектима одговорна за обављање тих послова.

Општина **\_\_\_\_\_\_\_\_\_\_\_\_** обезбеђује финансирање рада енергетског менаџера, сразмерно обиму послова који се за њу обављају.

Органи општине **\_\_\_\_\_\_\_\_\_\_\_\_** имају право да траже и добију податке, информације и извештаје о обављању уступљених послова, односно да буду обавештавани о прикупљеним подацима о начину коришћења енергије обвезника система, као и о израђеној бази података о снабдевању енергијом и потрошњи енергије у објектима јавне потрошње (јавне зграде, јавна комунална предузећа и јавно осветљење), израђеном енергетском билансу општине, утврђеним могућностима за уштеду енергије и трошковима, утврђеним списковима приоритетних мера за уштеду енергије и да у том смислу издају одређене смернице у оквирима законом прописане надлежности, да буду периодично извештавани о припреми, реализацији, праћењу и верификацији пројеката енергетске ефикасности и коришћења обновљивих извора енергије у сектору јавне потрошње, идентификацији извора за финансирање пројеката енергетске ефикасности и предузетим другим активностима и мерама прописаних законом.

Седиште и месна надлежност енергетског менаџера

Члан 3.

Уступљени послови енергетског менаџера обављају се у општинској управи општине \_\_\_\_\_\_\_\_\_ којој су уступљени послови, чије је седиште у \_\_\_\_\_\_\_\_\_\_\_\_ , улица \_\_\_\_\_\_\_\_\_\_\_\_ , број \_\_\_.

Надлежност за обављање послова енергетског менаџера простире се на подручјима општина потписница споразума.

Врста, обим и начин обављања послова енергетског менаџера

Члан 4.

Енергетски менаџер, у складу са одредбама закона, статута општина потписница споразума има обавезу да: прикупља и анализира податке о начину коришћења и потрошњи енергије и трошкове енергије у објектима јавне потрошње, припрема програме и планове у складу са законским прописима, предлаже мере које доприносе ефикасном коришћењу енергије и учествује у њиховој реализацији, стара се о припреми годишњег извештаја у складу са законом, предузима и друге активности и мере прописане законом.

Поред послова из става 1. овог члана, енергетски менаџер врши идентификацију могућности за уштеду енергије, прати стање у општини потписници споразума и иницира измене општинских прописа, у складу са законом.

У циљу извршавања обавеза енергетског менаџера, органи општина потписница споразума су у обавези да, на захтев, енергетском менаџеру доставе потребне податке.

Енергетски менаџер по правилу послове из своје надлежности врши у месту свог седишта.

Енергетски менаџер може послове из своје надлежности вршити и у месту изван свог седишта.

Време и место обављања послова изван седишта одређује енергетски менаџер, у сарадњи са надлежним лицима општина потписнице споразума.

Потребан број запослених

Члан 5.

Општине потписнице споразума сагласне су да су кадровска питања у искључивој надлежности општинске управе општине \_\_\_\_\_\_\_\_\_\_\_\_ која је преузела обављање послова, као и да је она у обавези да обезбеди одговарајући број запослених за квалитетно и благовремено вршење уступљених послова из члана 4. споразума.

**Услови за почетак рада**

**Члан 6.**

Општинска управа општине **\_\_\_\_\_\_\_\_\_\_\_\_** обезбедиће просторне, материјалне, техничке и друге услове за почетак обављања преузетих послова у року од \_\_\_ дана од дана закључења овог споразума.

Начин финансирања енергетског менаџера

Члан 7.

Потписнице споразума сагласно утврђују да општина \_\_\_\_\_\_\_\_\_\_\_\_ у којој је седиште енергетског менаџера обезбеђује укупно потребна средства за рад енергетског менаџера, док ће општина \_\_\_\_\_\_\_\_\_\_\_\_ која је уступила обављање послова обезбедити средства у буџету за рад енергетског менаџера на тај начин што ће финансирати \_\_\_\_ % од укупних трошкова за рад енергетског менаџера, а који је утврђен на основу односа бруто развијене површине објеката јавне потрошње општине \_\_\_\_\_\_\_\_\_\_\_\_ која је уступила обављање послова и општине \_\_\_\_\_\_\_\_\_\_\_\_ којој је уступљено обављање послова.

Плаћање накнаде за уступљене послове и трошкове рада

Члан 8.

Потписнице споразума сагласне су да за уступљене послове и за трошкове рада енергетског менаџера чији ће номинални износи бити утврђивани анексом уз овај споразум, општина \_\_\_\_\_\_\_\_\_\_\_\_\_\_\_\_ плаћа општини \_\_\_\_\_\_\_\_\_\_\_\_\_\_\_\_, у 12 једнаких месечних рата, до 10. у месецу за претходни месец, на жиро рачун буџета општине \_\_\_\_\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_, који се води код Управе за трезор, адреса \_\_\_\_\_\_\_\_\_\_\_\_\_\_\_, на основу испостављене месечне фактуре од стране општине \_\_\_\_\_\_\_\_\_\_\_\_\_\_\_\_ , осим оног дела фактуре у погледу кога потписница споразума изјави приговор на начин и у року предвиђеним овим споразумом.

Организациона јединица општинске управе општине \_\_\_\_\_\_\_\_\_\_\_\_ надлежна за послове финансија, најкасније до 5. у месецу за претходни месец испостављаће ради реализације фактуру општини \_\_\_\_\_\_\_\_\_\_\_\_\_\_\_\_, о чему ће водити уредну финансијско-књиговодствену евиденцију, у складу са законом.

Приговор на обрачун накнаде исказан у фактури, у целини или делимично, потписница споразума може поднети организационој јединици општинске управе општине \_\_\_\_\_\_\_\_\_\_\_ надлежној за послове финансија у року од три дана од дана пријема фактуре.

Организациона јединица из става 3. овог члана дужна је да размотри, одлучи и обавести подносиоца приговора у року од два дана од пријема приговора.

Номинални износи

Члан 9.

Потписнице овог споразума сагласне су да за сваку буџетску годину, у складу са буџетским календаром, закључују анекс уз овај споразум којим ће бити одређени номинални износи финансијског удела трошкова рада и средстава неопходних за остваривање програма Архива.

Обрачун камате

Члан 10.

За случај доцње општине \_\_\_\_\_\_\_\_\_\_\_\_\_ у плаћању својих доспелих обавеза, општина \_\_\_\_\_\_\_\_\_\_\_\_ има право на камату по стопи утврђеној законом којим је утврђена висина стопе затезне камате.

Извештавање

Члан 11.

Енергетски менаџер доставља извештај о обављању послова на захтев општине која је уступила послове, а најмање једном у шест месеци.

Извештај из става 1. овог члана садржи нарочито податке о остваривању циљева садржаних у програму и плану енергетске ефикасности, као и податке о о трошењу финансијских средстава за рад.

Извештај може да садржи и иницијативе за измену или доношење појединих прописа ради отклањања недостатака и ефикаснијег рада органа, односно служби.

**Координациони тим[[2]](#footnote-2)**

Члан 12.

У циљу одрживости и унапређења међуопштинске сарадње образује се Координациони тим кога чине по један члан потписница овог споразума – начелник општинске управе или члан општинског већа[[3]](#footnote-3).

Координационим тим се састаје најмање једном у два месеца.

Седницама Координационог тима председава лице које се именује из реда чланова Координационог тима, на мандатни период од једне године.

Задатак Координационог тима

Члан 13.

Задатак Координационог тима је да:

* прати реализацију споразума и рад енергетског менаџера;
* анализира функционисање међуопштинске сарадње у области рада енергетског менаџера и предлаже мере за њено унапређење;
* разматра предлог извештаја енергетског менаџера;
* предлаже решења за унапређење организације рада енергетског менаџера;
* предузима и друге активности у циљу унапређења међуопштинске сарадње.

Извештај о раду Координационог тима

Члан 14.

Координациони тим је дужан да најмање једном годишње, а најкасније до краја октобра текуће године сачини извештај о свом раду са предлогом мера и трошковима које би требало планирати у буџетима за наредну годину.

Извештај из става 1. овог члана доставља се општинским већима општина потписница споразума.

Обављање административно-техничких послова за Координациони тим

Члан 15.

Потписнице споразума су сагласне да ће Општинска управа општине \_\_\_\_\_\_\_\_\_\_\_\_ обављати административно-техничке послове (припрема докумената, организација састанака, умножавање материјала и сл.) за потребе Координационог тима.

Трајање споразума

Члан 16.

Споразум се закључује на неодређено време и ступа на снагу даном потписивања.

Измене и допуне споразума и клаузула о приступању

Члан 17.

Измене и допуне споразума врше се анексом у писаној форми.

Ако постоје технички и други услови, као и ако се о томе сагласе постојеће општине потписнице споразума, споразуму могу, под истим условима, приступити и друге јединице локалне самоуправе, о чему ће бити сачињен анекс уз овај споразум и којим ће бити дефинисани услови и обавезе које мора испунити нова потписница.

Иступање из споразума и престанак важења споразума

Члан 18.

Свака општина потписница споразума може тражити иступање из споразума, подношењем писаног захтева другој општини потписници споразума, најкасније 6 месеци пре дана са којим споразум престаје да важи. Иступањем једне општине потписнице споразума, споразум престаје да важи.

Општина потписница споразума која подноси захтев из става 1. овог члана о томе обавештава министарство надлежно за локалну самоуправу.

Општина потписница споразума која иступа дужна је да надокнади све доспеле, а неизмирене обавезе у року од 30 дана пре дана иступања.

Споразум може престати да важи када обе општине потписнице споразума постигну сагласност о одустанку од споразума, истеком рока од шест месеци од дана постизања сагласности.

У случају иступања и престанка важења споразума, општине потписнице споразума се обавезују да у року од шест месеци од подношења захтева, односно постизања сагласности, договорно уреде питања: измирење доспелих и преузетих обавеза, начин окончања започетих послова и поступака, начин преузимања послова, решавање питања статуса запослених и друга питања која се тим поводом намећу.

Одлуке о иступању из споразума и о одустанку од споразума могу донети само скупштине општина потписница споразума.

Раскид споразума

Члан 19.

У случају да једна од општина потписница споразума не извршава своје обавезе, председник општине \_\_\_\_\_\_\_\_\_\_\_\_ , може оставити накнадни, примерен рок за извршење обавезе о чему је дужан, без одлагања, обавестити председника општине \_\_\_\_\_\_\_\_\_\_\_\_ .

Ако и по истеку рока из става 1. овог члана, општина потписница споразума и даље не извршава своје преузете обавезе, општине потписнице споразума су сагласне да се споразум може раскинути у року од 30 дана од дана уручења писаног обавештења о намераваном раскиду.

Примена закона

Члан 20.

На питања која нису уређена овим споразумом примењују се одговарајуће одредбе закона којим су уређени: локална самуправа, буџетски систем, облигациони односи, општи управни поступак и положај запослених у јединицама локалне самоуправе.

**Језик и писмо**

**Члан 21.**

Потписнице споразума констатују да су на територији општина \_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_ у службеној употреби српски језик и ћириличко писмо и да се тај језик и писмо користе у раду енергетског менаџера.

Алтернатива [за национално мешовите општине]:

Потписнице споразума констатују да су на територији општине \_\_\_\_\_\_\_\_\_\_\_\_ у службеној употреби је српски језик и ћириличко писмо и \_\_\_\_\_\_\_\_\_\_\_\_\_\_ [навести језик и писмо националне мањине] и да се ти језици и писма користе у обављању послова енергетског менеџера за подручје општине \_\_\_\_\_\_\_\_\_\_\_\_\_.

Решавање спорова

Члан 22.

Све евентуалне спорове који настану у току примене споразума решаваће мирним путем, договорно, председници општина потписница споразума.

Стварна и месна надлежност суда

Члан 23.

У случају спора по споразуму, уговора се стварна и месна надлежност Основног суда у \_\_\_\_\_\_\_\_\_\_\_\_.

**Саставни делови споразума**

**Члан 24.**

Саставни део овог споразума су одлуке скупштина општина о усвајању споразума и то:

* Одлука Скупштине општине **\_\_\_\_\_\_\_\_\_\_\_\_** број **\_\_\_** од **\_\_\_**.**\_\_\_**.2019. године и
* Одлука Скупштине општине **\_\_\_\_\_\_\_\_\_\_\_\_** број **\_\_\_** од **\_\_\_**.**\_\_\_**.2019. године.

Потписнице споразума констатују да су одлукама из става 1. овог члана дата овлашћења председницима наведених општина за потписивање овог споразума.

**Моменат закључења споразума**

**Члан 25.**

Овај споразум се сматра закљученим када све скупштине општина потписница споразума својим одлукама усвоје споразум у истоветном тексту и њихови овлашћени представници – председници општина потпишу споразум.

Број примерака споразума

Члан 26.

Споразум је сачињен у 6 (шест) истоветних примерака од којих свака општина потписница споразума задржава по 3 (три) примерка.

Објављивање споразума

Члан 27.

Споразум се објављује у службеном гласилу сваке од општина потписница споразума.

Достављање споразума

Члан 28.

Ради вођења евиденције о закљученим споразумима о сарадњи, општине потписнице споразума су сагласне да је општина \_\_\_\_\_\_\_\_\_\_\_\_\_\_ у којој је седиште енергетског менаџера у обавези да министарству надлежном за локалну самоуправу достави споразум о сарадњи у року од 30 дана од дана његовог закључења, као и да обавештава министарство о приступању споразуму, иступању из споразума и раскиду споразума.

П О Т П И С Н И Ц И :

1. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

Председник општине (мп)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

Председник општине (мп)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. У овом моделу, реч ***општина*** користи се у смислу јединице локалне самоуправе, те се подједнако односи на **градове** и њихове одговарајуће органе (у контексту овог модела, скупштину града, градоначелника и градско веће). [↑](#footnote-ref-1)
2. **Напомена:** Потреба за постојањем овако уређеног координационог тима постоји посебно код образовања **заједничког органа**, службе или друге организације од стране **три или више ЈЛС**. У случају уступања обављања послова, координацију је могуће остварити и редовном комуникацијом, без потребе за већим формализовањем, те се чланови 12-15. могу изоставити. [↑](#footnote-ref-2)
3. Алтернатива: друго лице – нпр. руководилац организационе јединице општинске управе или сл. [↑](#footnote-ref-3)